Imussnayen i qeddcen ɣef taɣult n uselmed d tesnalmudt, ttwalin tutlayt tayemmat d lsas n unegmu d ufsay deg uɣerbaz, FAKHIR Ibtissam tenna-d deg wawal-is tutlayt tayemmat d lsas n ulmad acku d nettat i d tamagit timant, tanmettit, taseklant n ugrud. Tettaǧa-t ad yesnerni tizemmar-is ama di tigzi, taɣuri, tira d usenfali deg uɣerbaz. Daɣen tettak-as tagnit n liser ad yelmed s lemɣawla d shala. Ugur yettban-d mi ara tɣab tutlayt-a tayemmat deg wannar aɣurbiz n unelmad .D ayen i aɣ-yeǧǧan ad nerr lwelha-nneɣ ɣer wazal n tutlayt tayemmat deg uselmed.